CELEX: 62021TN0138
Language: da
Date: 2021-03-04 00:00:00
Title: Sag T-138/21: Sag anlagt den 4. marts 2021 — Virbac mod Kommissionen

31.5.2021   
            
            
               DA
            
            
               Den Europæiske Unions Tidende
            
            
               C 206/28
            
         
      Sag anlagt den 4. marts 2021 — Virbac mod Kommissionen
      (Sag T-138/21)
      (2021/C 206/36)
      Processprog: fransk
      
         Parter
      
      
         Sagsøger: Virbac (Carros, Frankrig) (ved advokaterne M. Thill-Tayara, S. Pelé og L. Bary)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Europa-Kommissionens gennemførelsesafgørelse C(2020) 7930 final af 10. november 2020 om udstedelse af en markedsføringstilladelse til det veterinærmedicinske lægemiddel »Librela — bedinvetmab«, offentliggjort i Den Europæiske Unions Tidende den 30. december 2020 (EUT C 453, 30.12.2020, s. 1), annulleres, for så vidt som den er blevet vedtaget i strid med artikel 37 i Europa-Parlamentets og Rådets forordning (EF) nr. 726/2004 af 31. marts 2004 om fastlæggelse af fællesskabsprocedurer for godkendelse og overvågning af human- og veterinærmedicinske lægemidler og om oprettelse af et europæisk lægemiddelagentur.
               
            
                  —
               
               
                  Europa-Kommissionens gennemførelsesafgørelse C(2020) 7930 final af 10. november 2020 om udstedelse af en markedsføringstilladelse til det veterinærmedicinske lægemiddel »Librela — bedinvetmab«, offentliggjort i Den Europæiske Unions Tidende den 30. december 2020 (EUT C 453, 30.12.2020, s. 1), annulleres, for så vidt som den er blevet vedtaget i strid med artikel 31 i Europa-Parlamentets og Rådets forordning (EF) nr. 726/2004 af 31. marts 2004 om fastlæggelse af fællesskabsprocedurer for godkendelse og overvågning af human- og veterinærmedicinske lægemidler og om oprettelse af et europæisk lægemiddelagentur.
               
            
                  —
               
               
                  Europa-Kommissionens gennemførelsesafgørelse C(2020) 7930 final af 10. november 2020 om udstedelse af en markedsføringstilladelse til det veterinærmedicinske lægemiddel »Librela — bedinvetmab«, offentliggjort i Den Europæiske Unions Tidende den 30. december 2020 (EUT C 453, 30.12.2020, s. 1), annulleres, for så vidt som den er et resultat af en tilsidesættelse af artikel 102 TEUF og derved er i strid med princippet om den effektive virkning, legalitetsprincippet og princippet om god forvaltning, som Europa-Kommissionen er forpligtet til at overholde.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Med det første anbringende gøres det gældende, at artikel 37 i Europa-Parlamentets og Rådets forordning (EF) nr. 726/2004 af 31. marts 2004 om fastlæggelse af fællesskabsprocedurer for godkendelse og overvågning af human- og veterinærmedicinske lægemidler og om oprettelse af et europæisk lægemiddelagentur (EUT 2004, L 136, s. 1) er blevet tilsidesat, for så vidt som den anfægtede afgørelse giver tilladelse til markedsføring af Librela® på det europæiske marked, skønt dette produkts sikkerhed og virkning ikke er blevet dokumenteret på passende og tilstrækkelig vis i lyset af denne bestemmelse.
               
            
                  2.
               
               
                  Med det andet anbringende gøres det gældende, at artikel 31 i ovenfor nævnte forordning (EF) nr. 726/2004 er blevet tilsidesat, for så vidt som den anfægtede afgørelse er i strid med reglerne for affattelse af produktresuméet, der burde have ført Europa-Kommissionen til at konstatere, at den særlige advarsel, der er blevet indført for Librela®, og som vedrører virkningen af anti-lægemiddel antistofferne, er for generisk og upræcis.
               
            
                  3.
               
               
                  Med det tredje anbringende gøres det gældende, at den effektive virkning af artikel 102 TEUF samt legalitetsprincippet og princippet om god forvaltning er blevet tilsidesat, for så vidt som den anfægtede afgørelse giver virkning til det misbrug af en dominerende stilling, som koncernen Zoetis har begået i forbindelse med indstillingen af udviklingen af det konkurrerende produkt til Librela®, som sagsøgeren har fået licens til.